**Изх. № 54-198-45**

***София, 17 октомври 2018 г.***

Министерството на външните работи на Република България поднася своите почитания на Дипломатическите мисии и Представителствата на международните организации, акредитирани в Република България, и има честта да обърне внимание на следното:

Съгласно разпоредбата на чл. 12, ал. 4 от Закона за регистър БУЛСТАТ, при всяка промяна на подлежащите на вписване обстоятелства /адрес, представляващ ръководител и други, лицето по чл. 3 е задължено в 7-дневен срок да заяви вписването им в регистъра.

На интернет страницата на регистър БУЛСТАТ към Агенцията по вписванията [www.bulstat.bg](http://www.bulstat.bg) изчерпателно са изложени процедурите, нормативната уредба, документите и други, включително и възможността за електронно подаване на документи за регистрация, промяна на регистрация и заличаване на субекти. В случай на промяна на подлежащите за вписване обстоятелства, Дипломатическите мисии и Представителствата на международните организации следва да подадат РБ-1 Заявление за вписване на обстоятелства относно субекти по чл. 3, ал. 1 т. 1-8 и ал. 2 от ЗРБ и Декларация по чл. 9, ал. 4 от ЗРБ. Документите се подават лично от ръководителя или от нотариално упълномощено от него лице.

Министерството на външните работи на Република България се ползва от случая да поднови на Дипломатическите мисии и Представителствата на международните организации, акредитирани в Република България, уверенията в отличната си към тях почит.

**ДО**

**ДИПЛОМАТИЧЕСКИТЕ МИСИИ И**

**ПРЕДСТАВИТЕЛСТВАТА НА МЕЖДУНАРОДНИТЕ**

**ОРГАНИЗАЦИИ, АКРЕДИТИРАНИ**

**В РЕПУБЛИКА БЪЛГАРИЯ**

**СОФИЯ**